रेजिडेंट डॉक्टर के साथ मारपीट के आरोपी पुलिस उप अधीक्षक चावड़ा की जमानत मंजूर
दो अन्य आरोपियों को भी मिली जमानत
जोधपुर| महात्मागांधी अस्पताल के एक रेजिडेंट डॉक्टर के साथ मारपीट करने के आरोपी पुलिस उप अधीक्षक मुकेश चावड़ा सहित तीन जनों को शुक्रवार को जमानत मिल गई। एमजीएच के सीसीयू में पुलिस उप अधीक्षक चावड़ा की मां भर्ती थी, उस दौरान इलाज को लेकर वहां ड्यूटी पर मौजूद रेजिडेंट डॉक्टर के साथ बोलचाल हो गई और बात हाथापाई तक पहुंची। पुलिस ने मारपीट के आरोपी पुलिस उप अधीक्षक चावड़ा, अमित रजनीश तीनों को गिरफ्तार किया। वहां से कोर्ट पेश किया, जहां उन्हें जेल भेज दिया गया। निचली अदालत में जमानत याचिका खारिज होने पर हाईकोर्ट में याचिका दायर की गई। दोनों पक्ष सुनने के बाद जस्टिस विजय विश्नोई ने चावड़ा की जमानत याचिका मंजूर कर ली। उल्लेखनीय है कि चावड़ा बाड़मेर में पुलिस उप अधीक्षक के पद पर कार्यरत है।
bho_Deva hin_Deva hin_Deva